Tiltale for overtrædelse af straffelovens § 119, stk. 1 og § 121 - trusler mod overlæge
Ret: Retten i Herning (1. instans)
Faggruppe: Straffesag — Almindelig domsmandssag
Sagsemner: Forbrydelser mod offentlig myndighed;
Strafferetlige sanktioner og andre foranstaltninger;

Overfald på ansat på Herning Sygehus
39-årig mand fundet skyldig i overfald mod mandlig ansat på Her-ning Sygehus
den 7. november 2021

Sagsnummer: SS 99-315/2021

Den 39-årige mand var tiltalt for ved den 7. november 2021 på Herning Sygehus med
vold eller trussel om vold og med hån, skældsord eller anden fornærmelig tiltale at have
overfaldet den mandlige ansatte under dennes udførelse af offentlig tjeneste eller hverv,
idet tiltalte lagde en hånd på den ansattes skulder og blandt andet udtalte til denne: ”hvis
det var i gamle dage, havde jeg smadret dig”  eller lignende , ”i gamle dage havde jeg
opsøgt dig”  eller lignende , ”hvis jeg ikke havde krykkerne, så var jeg lø bet efter dig”
 eller lignende , ”luk røven”  eller lignende og ”jeg vil have dit navn”  eller lig-nende.   

Tiltalte nægtede sig skyldig.   

Sagen var rejst som en domsmandssag. To af de voterende fandt efter vidneforklarin-
gerne tiltalte skyldig efter anklageskriftet, dog at det ikke havde været truende, at tiltalte
lagde sin hånd på den ansattes skulder, mens en af de voterende fandt tiltalte skyldig
efter anklageskriftet. Der blev givet dom efter stemmeflertallet.

Straffen blev fastsat til fængsel i 30 dage. To af de voterende stemte for, at straffen skulle
gøres betinget på vilkår om samfundstjeneste, mens en af de voterende stemte for, at
straffen skulle være ubetinget. Der blev givet dom efter stemmeflertallet. Fæng-
selsstraffen blev gjort betinget med vilkår om, at tiltalte ikke må begå noget strafbart i en
prøvetid på 1 år fra endelig dom, at han inden for en længstetid på 6 måneder fra endelig
dom udfører ulønnet samfundstjeneste i 40 timer, at han er under tilsyn af Kri-
minalforsorgen i prøvetiden, og at han, hvis Kriminalforsorgen finder det fornødent, ef-ter
Kriminalforsorgens nærmeste bestemmelse undergiver sig ambulant psykiatrisk be-
handling.

Dommen blev afsagt af Retten i Herning den 21. juni 2021.